Maksapesäkkeen solusalpaajahoito

|  |  |
| --- | --- |
| Kuvaus: | Maksatuumorin tuhoaminen sytostaateilla |

|  |  |
| --- | --- |
|  |  |

**TOIMENPIDE**

Sinulle on varattu aika **MAKSAPESÄKKEEN SOLUSALPAAJAHOITOON**

**TOIMENPITEESEEN VALMISTAUTUMINEN**

Sinut kutsutaan toimenpidettä varten vuodeosastolle. Vuodeosastolla oloaika on yleensä 2-4 vuorokautta.

Ole syömättä neljä (4) tuntia ennen tutkimusta. Vettä ja kirkkaita mehuja saat juoda vapaasti, niin ettet ole janoinen ja kuiva tullessanne tutkimukseen.

Jos sinulla on insuliinidiabetes, saat syödä aamupalan kaksi (2) tuntia ennen tutkimusta ja pistää insuliinin.

Lääkärin määräämät lääkkeet voit pääsääntöisesti ottaa.  
  
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:  
  
**Primaspan, Asasantin, Orisantin, Marevan, Clopidogrel, Brilique, Efient, Plavix, Arixtra, Eliquis, Pradaxa, Xarelto**

Tai

Jos sinulla on käytössä jokin **metformiinia (metformin hydrochlorid)** sisältävä, suun kautta nautittavaa sokeritautilääke, ilmoita siitä etukäteen vuodeosastolle:  
  
Lääke on ehkä jätettävä tauolle ennen toimenpidettä, mutta siitä saat osastolta erilliset ohjeet.  
  
Samoin, jos käytät neidonhiuspuu, **kiinankarhuputki, kalaöljy-ja omegavalmisteita tai valkosipuliuutetta**, jätä valmiste pois käytöstä vähintään viikko ennen toimenpidettä.  
  
Ilmoita myös, jos sinulla on jodi- tai puuduteyliherkkyys tai olet raskaana.  
  
Sinusta otetaan verikokeita muutama päivä ennen toimenpidettä tai toimenpidepäivän aamuna.

**TOIMENPITEEN KULKU**

Toimenpidettä ennen sinulle laitetaan nestetiputus käteen.

Toimenpide tehdään tavallisesti paikallispuudutuksessa eikä vaadi yleisanestesiaa. Toimenpide tehdään tavallisesti nivusvaltimon kautta nivustaipeesta. Pistopaikkaan laitetaan paikallispuudutus. Nivustaipeen kohdalta valtimoon punktoidaan katetri, jota pitkin hoidettava alue kuvataan ensin varjoaineella. Tämän jälkeen sytostaatti eli solusalpaaja ruiskutetaan ohutta katetria pitkin hoidettavalle alueelle.

Toimenpide on yleensä kivuton, mutta hoitoon liittyen kipuja tai pahoinvointia saattaa ilmetä muutaman tunnin kuluttua toimenpiteen jälkeen. Tarvittaessa sinulle annetaan kipu- ja pahoinvointilääkettä. Toimenpiteen jälkeen voi myös tulla kuumeilua.

**TOIMENPITEEN JATKOHOITO**

Toimenpiteen jälkeen sinut siirretään heräämön kautta jatkohoitoon vuodeosastolle.

Hoidon jälkeiset vuodelevot ja haulipussien pitoajat riippuvat siitä, millä menetelmällä nivuseen tehty valtimopisto on suljettu.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

<www.tutkimukseen.fi>

<www.stuk.fi>

**YHTEYSTIEDOT**

Mikäli varattu aika ei sovi sinulle, ota yhteys lähettävään yksikköön.

Jos sinulla on kysyttävää tutkimuksesta, ota yhteys Röntgen 1,

puh 017-173 322 / toimisto, arkisin klo 8.00 - 14.30. Tähän numeroon voit jättää soittopyynnön ja hoitaja/tutkimuksen suorittava lääkäri ottaa sinuun yhteyttä.